### Beslutningstema

Budgetopfølgning på Teknik- og Miljøudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31.8. skal sikre budgetoverholdelse samt gennemførelse af eventuelle korrigerende tiltag.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

En samlet vurdering af Teknik- og Miljøudvalgets driftsområder indebærer en forventning om et merforbrug på 3,1 mio. kr.

Ejendomsservice forventer et merforbrug på 3,5 mio. kr.
Opstart af Indsatsplan for grundvandsbeskyttelse samt Øystein Steffensen rykkes med opstart i 2025. Det betyder et mindreforbrug på 1,8 mio. kr.
Driftsmidler afledt af anlægsprojekt Tøndermarsk Initiativet til bl.a. inventarudskiftning pga. slid, skønnes at aflede et mindreforbrug på 0,150 mio. kr.
Naturgenopretningsprojekter har udgifter og udlæg på forventet 1,5 mio. kr.

Anlæg
I forbindelse med budgetopfølgningen pr. 31. august 2024 er der foretaget en gennemgang og revurdering af de igangværende anlægsprojekter i 2024. Der forventes at være et mindreforbrug på 33,4 mio. kr. inkl. anlæg på Jordforsyning. Ikke forbrugte midler på igangværende anlægsprojekter vil blive søgt overført til 2025.

Bevillingsmæssige ændringer
Der er i budgetopfølgningen lagt op til følgende bevillingsmæssige ændring: Udgør 148.000 kr. fra lov- og cirkulæreprogram for 2024 - Kompensation for øget vejslid i.f.m. tilladelse til kørsel med større lastbiler fremover tilgår Drift Vej & Park, Vejvedligehold.

### Indstilling Direktionen indstiller,

|  |  |
| --- | --- |
| at | budgetopfølgningen pr. 31. august 2024 for Teknik- og Miljøudvalgets område godkendes, og |
| at | generelle bemærkninger indgår i den samlede budgetopfølgning for Tønder Kommune. |

### Beslutning

Indstillingen godkendt.

Steen Jespersen deltog ikke i mødet.